CELEX: 
Language: el
Date: 2017-04-19 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τη θέσπιση κοινής μεθοδολογίας για τον υπολογισμό του βάρους του ηλεκτρικού και ηλεκτρονικού εξοπλισμού (ΗΗΕ) που διατίθεται στην αγορά κάθε κράτους μέλους και κοινής μεθοδολογίας για τον υπολογισμό της ποσότητας των αποβλήτων ηλεκτρικού και ηλεκτρονικού εξοπλισμού (ΑΗΗΕ) που παράγονται, κατά βάρος, σε κάθε κράτος μέλος

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 18.4.2017
            
            
               για τη θέσπιση κοινής μεθοδολογίας για τον υπολογισμό του βάρους του ηλεκτρικού και ηλεκτρονικού εξοπλισμού (ΗΗΕ) που διατίθεται στην αγορά κάθε κράτους μέλους και κοινής μεθοδολογίας για τον υπολογισμό της ποσότητας των αποβλήτων ηλεκτρικού και ηλεκτρονικού εξοπλισμού (ΑΗΗΕ) που παράγονται, κατά βάρος, σε κάθε κράτος μέλος
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚH ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη την οδηγία 2012/19/ΕΚ του Ευρωπαϊκού Κοινοβουλίου και του Συμβουλίου, της 4ης Ιουλίου 2012, σχετικά με τα απόβλητα ηλεκτρικού και ηλεκτρονικού εξοπλισμού (ΑΗΗΕ)(
                  1
               ), και ιδίως το άρθρο 7 παράγραφος 5,
            
            
               Εκτιμώντας τα ακόλουθα:
            
            
               (1)Για να εξασφαλίζονται ομοιόμορφες συνθήκες για τον υπολογισμό του ελάχιστου ετήσιου ποσοστού συλλογής ΑΗΗΕ από τα κράτη μέλη, σύμφωνα με την οδηγία 2012/19/ΕΕ, είναι αναγκαίο να θεσπιστεί μια κοινή μεθοδολογία που θα χρησιμοποιείται από τα κράτη μέλη, όταν υπολογίζουν το εν λόγω ποσοστό συλλογής με βάση το βάρος του ηλεκτρικού και ηλεκτρονικού εξοπλισμού (ΗΗΕ) που διατίθεται στις αγορές τους, καθώς και μια κοινή μεθοδολογία για τον υπολογισμό της συνολικής κατά βάρος ποσότητας των ΑΗΗΕ που παράγονται σε κάθε κράτος μέλος, που θα εφαρμόζεται όταν η εν λόγω δυνατότητα καταστεί διαθέσιμη για τα κράτη μέλη σύμφωνα με την οδηγία 2012/19/ΕΕ.
            
            
               (1)Είναι σκόπιμο, στον παρόντα κανονισμό, να καθοριστούν ειδικές παράμετροι, μεταξύ των οποίων το «βάρος του ΗΗΕ» και τα «ΑΗΗΕ που παράγονται», ώστε να καταστεί δυνατή η εναρμονισμένη χρήση των κοινών μεθόδων για τον υπολογισμό του συνολικού βάρους του ΗΗΕ που διατίθεται στην αγορά και για τον υπολογισμό της συνολικής ποσότητας των παραγόμενων ΑΗΗΕ
            
            
               (2)Για να διευκολύνεται η εφαρμογή των κοινών μεθοδολογιών για τον υπολογισμό του βάρους του ΗΗΕ που διατίθεται στην αγορά και για τον υπολογισμό της συνολικής ποσότητας των ΑΗΗΕ που παράγονται σε ένα κράτος μέλος, είναι αναγκαίο οι μεθοδολογίες αυτές να περιλαμβάνουν ένα εργαλείο υπολογισμού ειδικά προσαρμοσμένο στις ιδιαιτερότητες του κάθε κράτους μέλους. 
            
            
               (3)Εάν τα στοιχεία που πρέπει να υποβάλλουν οι παραγωγοί ή οι εξουσιοδοτημένοι αντιπρόσωποί τους, σύμφωνα με το άρθρο 16 και το παράρτημα X μέρος B της οδηγίας 2012/19/ΕΕ, δεν είναι διαθέσιμα ή δεν είναι πλήρη, τα κράτη μέλη μπορούν να προβαίνουν σε θεμελιωμένες εκτιμήσεις σχετικά με την ποσότητα του ΗΗΕ που διατίθεται στις αντίστοιχες αγορές τους. Προκειμένου να εξασφαλιστούν ενιαίες προϋποθέσεις για την υποβολή εκθέσεων, την παρακολούθηση και την αξιολόγηση των στοιχείων, όταν πρέπει να γίνουν τέτοιες εκτιμήσεις, είναι σκόπιμο να χρησιμοποιείται κοινή μεθοδολογία.
            
            
               (4)Η κοινή μεθοδολογία για τον υπολογισμό των θεμελιωμένων εκτιμήσεων της ποσότητας του ΗΗΕ που έχει διατεθεί στην αγορά θα πρέπει να λαμβάνει υπόψη ότι η ποσότητα του ΗΗΕ που διατίθεται στην αγορά στην επικράτεια ενός κράτους μέλους, θα πρέπει να θεωρείται ως το βάρος του ΗΗΕ που είναι διαθέσιμο στην αγορά του, εξαιρουμένου τυχόν ΗΗΕ που έχει εγκαταλείψει την επικράτεια αυτού του κράτους μέλους μετά τη διάθεσή του στην δική του αγορά. Κατά συνέπεια, και λαμβανομένων υπόψη των διαθέσιμων στατιστικών στοιχείων, ο υπολογισμός του συνολικού βάρους του ΗΗΕ που διατίθεται στην αγορά θα πρέπει να βασίζεται σε στοιχεία σχετικά με την εγχώρια παραγωγή ΗΗΕ στο οικείο κράτος μέλος, καθώς και σε στοιχεία για τις εισαγωγές ΗΗΕ σε αυτό το κράτος μέλος είτε από άλλα κράτη μέλη είτε από τρίτες χώρες και σε στοιχεία για τις εξαγωγές ΗΗΕ από το εν λόγω κράτος μέλος είτε σε άλλο κράτος μέλος είτε σε τρίτη χώρα. Τα στοιχεία θα πρέπει να λαμβάνονται με χρήση της βάσης δεδομένων της Eurostat (Eurobase) όπου, συγκεκριμένα, η εγχώρια παραγωγή ΗΗΕ είναι καταχωρισμένη στο κοινοτικό σύστημα παραγωγής (με κωδικούς PRODCOM). Οι κωδικοί αυτοί συνδέονται επίσης με τους κωδικούς των εμπορικών στατιστικών (κωδικοί της Συνδυασμένης Ονοματολογίας). Οι στατιστικές σχετικά με τις εμπορευματικές συναλλαγές μετρούν την ποσότητα των αγαθών που αποτελούν αντικείμενο εμπορίας μεταξύ των κρατών μελών (-εσωτερικό εμπόριο της ΕΕ) και των αγαθών που αποτελούν αντικείμενο εμπορίας μεταξύ κρατών μελών και τρίτων χωρών ( εξωτερικό εμπόριο της ΕΕ).
            
            
               (5)Τα εθνικά στοιχεία σχετικά με την εγχώρια παραγωγή, τις εισαγωγές και τις εξαγωγές ΗΗΕ υποβάλλονται στο πλαίσιο του κοινοτικού συστήματος παραγωγής, χρησιμοποιώντας τους κωδικούς PRODCOM, και όχι στις κατηγορίες ΗΗΕ που αναφέρονται στα παραρτήματα Ι και ΙΙΙ της οδηγίας 2012/19/ΕΕ. Ωστόσο, όταν τα κράτη μέλη κάνουν εκτιμήσεις σχετικά με την ποσότητα ΗΗΕ που διατίθεται στην αγορά, είναι σημαντικό να χρησιμοποιούν κοινή μέθοδο ταξινόμησης για τη μετατροπή των στατιστικών στοιχείων εγχώριας παραγωγής,  εισαγωγών και εξαγωγών σε στοιχεία που αντιστοιχούν προς το βάρος του ΗΗΕ που διατίθεται στις αντίστοιχες αγορές τους σύμφωνα με τις κατηγορίες ΗΗΕ που προβλέπονται στην οδηγία 2012/19/ΕΕ. 
            
            
               (6)Για τον υπολογισμό της συνολικής ποσότητας των ΑΗΗΕ που παράγονται σε ένα δεδομένο έτος στην επικράτεια ενός κράτους μέλους, είναι σημαντικό  τα κράτη μέλη να χρησιμοποιούν μια κοινή μεθοδολογία, που θα πρέπει να συνεκτιμά τα στοιχεία σχετικά με την ποσότητα του ΗΗΕ που είχε διατεθεί στην αγορά κάθε κράτους μέλους κατά το παρελθόν, τα στοιχεία σχετικά με τη διάρκεια ζωής διαφορετικού ΗΗΕ, ανάλογα με τον τύπο, το επίπεδο κορεσμού της εθνικής αγοράς και τους διαφορετικούς κύκλους ζωής του ΗΗΕ στα κράτη μέλη. Ένα εργαλείο υπολογισμού των ΑΗΕΕ με βάση τη μεθοδολογία αυτή θα πρέπει να είναι διαθέσιμο προς χρήση από τα κράτη μέλη και να έχει συμπεριλάβει εκ των προτέρων τα αναγκαία στοιχεία τα οποία επιτρέπουν την απευθείας εφαρμογή του. Τα κράτη μέλη θα πρέπει να έχουν τη δυνατότητα να επικαιροποιούν τα στοιχεία που χρησιμοποιούνται στο εργαλείο για τον ΗΗΕ που είχε διατεθεί στην αγορά για προηγούμενα έτη και/ή τα στοιχεία για τη διάρκεια ζωής, βάσει σχετικών δεδομένων και αποδεικτικών στοιχείων για την υποστήριξη των εν λόγω επικαιροποιήσεων.
            
            
               (7)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 39 της οδηγίας 2008/98/ΕΚ,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Αντικείμενο
            
         
         
            
               Ο παρών κανονισμός θεσπίζει κοινή μεθοδολογία για τον υπολογισμό του βάρους του ηλεκτρικού και ηλεκτρονικού εξοπλισμού (ΗΗΕ) που διατίθεται στην αγορά ενός κράτους μέλους και κοινής μεθοδολογίας για τον υπολογισμό της συνολικής ποσότητας των αποβλήτων ηλεκτρικού και ηλεκτρονικού εξοπλισμού (ΑΗΗΕ) που παράγονται, κατά βάρος, σε ένα κράτος μέλος, για χρήση από τα κράτη μέλη, ανάλογα με την περίπτωση, για τον υπολογισμό των ποσοστών συλλογής των ΑΗΗΕ. Για τον σκοπό αυτό, προβλέπει επίσης τη διάθεση ενός εργαλείου υπολογισμού των ΑΗΗΕ, ειδικά προσαρμοσμένου για κάθε κράτος μέλος, το οποίο δημιουργείται και διατίθεται από την Επιτροπή ως αναπόσπαστο μέρος των εν λόγω μεθοδολογιών. 
            
            
               Άρθρο 2
            
            
               Ορισμοί
            
            
               Για τους σκοπούς του παρόντος κανονισμού ισχύουν οι ακόλουθοι ορισμοί: 
            
            
               α) «βάρος του ΗΗΕ»: το μεικτό βάρος (βάρος φορτίου) κάθε ΗΗΕ που εμπίπτει στο πεδίο εφαρμογής της οδηγίας 2012/19/ΕΕ, συμπεριλαμβανομένων όλων των ηλεκτρικών και ηλεκτρονικών εξαρτημάτων, αλλά εξαιρουμένης της συσκευασίας, των ηλεκτρικών στηλών/συσσωρευτών, των οδηγιών, των εγχειριδίων, των μη ηλεκτρικών/ηλεκτρονικών εξαρτημάτων και των αναλώσιμων 
            
            
               β) «ΑΗΗΕ που παράγονται» σε ένα κράτος μέλος: το συνολικό βάρος των ΑΗΗΕ που προέρχονται από ΗΗΕ που εμπίπτει στο πεδίο εφαρμογής της οδηγίας 2012/19/ΕΕ ο οποίος  είχε διατεθεί στην αγορά του εν λόγω κράτους μέλους, πριν από οποιαδήποτε δραστηριότητα, όπως η συλλογή, η προετοιμασία για επαναχρησιμοποίηση, η επεξεργασία, η ανάκτηση, συμπεριλαμβανομένης της ανακύκλωσης, ή η εξαγωγή. 
            
            
               Άρθρο 3
            
            
               Υπολογισμός του βάρους του ΗΗΕ που διατίθεται στην αγορά κράτους μέλους
            
            
               1. Όταν ένα κράτος μέλος υπολογίζει το ποσοστό συλλογής με βάση το μέσο βάρος του ΗΗΕ που διατίθεται στην αγορά, το εν λόγω κράτος μέλος υπολογίζει το βάρος του ΗΗΕ που διατέθηκε στην αγορά του κατά τη διάρκεια ενός δεδομένου έτους με βάση τα στοιχεία που παρέχονται από τους παραγωγούς ΗΗΕ ή τους εξουσιοδοτημένους αντιπροσώπους τους, κατά περίπτωση, σύμφωνα με το άρθρο 16 παράγραφος 2 στοιχείο γ) της οδηγίας 2012/19/ΕΕ και το μέρος B του παραρτήματος X της εν λόγω οδηγίας.
            
            
               2. Όταν ένα κράτος μέλος δεν είναι σε θέση να υπολογίσει το βάρος του ΗΗΕ που διατίθεται στην αγορά του σύμφωνα με την παράγραφο 1, προβαίνει αντ’ αυτού σε τεκμηριωμένες εκτιμήσεις του βάρους του ΗΗΕ που διατίθεται στην αγορά του για το  εν λόγω έτος βάσει στοιχείων για την εγχώρια παραγωγή, τις εισαγωγές και εξαγωγές του ΗΗΕ στην επικράτειά του. Για τον σκοπό αυτό, το κράτος μέλος χρησιμοποιεί τη μεθοδολογία που ορίζεται στο παράρτημα I του παρόντος κανονισμού.
            
            
               Άρθρο 4
            
            
               Υπολογισμός της συνολικής ποσότητας των ΑΗΗΕ που παράγονται σε ένα κράτος μέλος
            
            
               Όταν ένα κράτος μέλος υπολογίζει το ποσοστό συλλογής με βάση την ποσότητα των ΑΗΗΕ που παράγονται στην επικράτειά του, το εν λόγω κράτος μέλος υπολογίζει τη συνολική ποσότητα των ΑΗΗΕ που παράγονται στην επικράτειά του σε ένα δεδομένο έτος, με βάση τη μεθοδολογία που καθορίζεται στο παράρτημα ΙΙ.
            
            
               Άρθρο 5
            
            
               Έναρξη ισχύος
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 18.4.2017
            
            
               
                     Για την Επιτροπή
               
               
                     Ο Πρόεδρος
                  
            
         
         
            
         
         
            
                  
                     (1)
                  ΕΕ L 197 της 24.7.2012, σ. 38. 
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               του
            
            
               ΕΚΤΕΛΕΣΤΙΚΟΥ ΚΑΝΟΝΙΣΜΟΥ (ΕΕ) …/... ΤΗΣ ΕΠΙΤΡΟΠΗΣ
               
            
               για τη θέσπιση κοινής μεθοδολογίας για τον υπολογισμό του βάρους του ηλεκτρικού και ηλεκτρονικού εξοπλισμού (ΗΗΕ) που διατίθεται στην αγορά κάθε κράτους μέλους και κοινής μεθοδολογίας για τον υπολογισμό της ποσότητας των αποβλήτων ηλεκτρικού και ηλεκτρονικού εξοπλισμού (ΑΗΗΕ) που παράγονται, κατά βάρος, σε κάθε κράτος μέλος
            
            
            
               Παράρτημα I
            
            
               Μεθοδολογία για τον υπολογισμό των θεμελιωμένων εκτιμήσεων του βάρους του ΗΗΕ που διατέθηκε στην αγορά ενός κράτους μέλους
            
            
            
               1. Οι θεμελιωμένες εκτιμήσεις του βάρους του ΗΗΕ που διατέθηκε στην αγορά ενός κράτους μέλους κατά τη διάρκεια ενός έτους αναφοράς υπολογίζονται με τη μέθοδο της φαινομένης κατανάλωσης, η οποία βασίζεται στην εξίσωση:
            
            
               ΗΗΕ που έχει διατεθεί στην αγορά(t) = Eγχώρια παραγωγή(t) + Εισαγωγές(t) – Εξαγωγές(t)
            
            
            
               Όπου :
            
            
               Εγχώρια παραγωγή(t)               =
                     το βάρος (τόνοι) του τελικού ΗΗE που παράγεται στη διάρκεια ενός έτους αναφοράς t σε ένα κράτος μέλος.
            
            
            
               Εισαγωγές(t)                             = 
                     το βάρος (τόνοι) του ΗΗΕ που εισέρχεται σε ένα κράτος μέλος κατά τη διάρκεια ενός έτους αναφοράς t που προέρχεται από άλλο κράτος μέλος ή τρίτη χώρα για διανομή, κατανάλωση ή χρήση.
            
            
            
               Eξαγωγές(t)                               = 
                     το βάρος (τόνοι) των ΗΗΕ που εξέρχεται από ένα κράτος μέλος κατά τη διάρκεια ενός έτους αναφοράς t με προορισμό άλλο κράτος μέλος ή τρίτη χώρα για διανομή, κατανάλωση ή χρήση.
            
            
            
               2. Τα κράτη μέλη χρησιμοποιούν δεδομένα σχετικά με την εγχώρια παραγωγή ΗΗΕ κατά βάρος που υποβλήθηκαν στο πλαίσιο της ταξινόμησης του κοινοτικού συστήματος παραγωγής (κωδικοί PRODCOM). 
            
         
         
            
               Τα κράτη μέλη χρησιμοποιούν δεδομένα σχετικά με τις εισαγωγές και τις εξαγωγές ΗΗΕ κατά βάρος που υποβλήθηκαν στο πλαίσιο των κωδικών της Συνδυασμένης Ονοματολογίας (κωδικοί ΣΟ).
            
            
               3. Τα κράτη μέλη χρησιμοποιούν το εργαλείο υπολογισμού των ΑΗΗΕ που αναφέρεται στο άρθρο 1 του παρόντος κανονισμού, για τη μετατροπή των ποσοτήτων ΗΗΕ εγχώριας παραγωγής, εισαγωγής και εξαγωγής ανά κωδικό ΣΟ, που αναφέρονται σε ποσότητες ΗΗΕ οι οποίες διατέθηκαν στην αγορά ανά κατηγορία ΗΗΕ όπως παρατίθενται στα παραρτήματα Ι και ΙΙΙ της οδηγίας 2012/19/ΕΕ.
            
            
               
            
               Παράρτημα IΙ
            
            
               Μεθοδολογία για τον υπολογισμό της συνολικής ποσότητας των ΑΗΗΕ που παράγονται σε ένα κράτος μέλος
            
            
            
               1. Η συνολική ποσότητα των ΑΗΗΕ που παράγονται σε ένα κράτος μέλος σε ένα δεδομένο έτος υπολογίζεται με βάση την ποσότητα του ΗΗΕ που διατέθηκε στην αγορά του εν λόγω κράτους μέλους κατά τα προηγούμενα έτη και την αντίστοιχη διάρκεια ζωής των προϊόντων εκτιμηθείσα με βάση ένα ποσοστό απόρριψης ανά προϊόν σύμφωνα με την ακόλουθη εξίσωση:
            
            
               
                  
            
            
            
               Όπου :
            
            
               
                  
                     = ποσότητα (τόνοι) ΑΗΗΕ που παράγονται κατά το έτος αξιολόγησης n · 
            
            
               
                  
                     = ποσότητα (τόνοι) ΗΗΕ που έχει διατεθεί στην αγορά κατά τη διάρκεια οποιουδήποτε έτους t· 
            
            
               
                  
                     
                     = το πρώτο έτος που ο ΗΗΕ διατέθηκε στην αγορά· 
            
            
               
                  
                     = το προφίλ της διάρκειας ζωής με βάση την απόρριψη, για την παρτίδα του ΗΗΕ που διατέθηκε στην αγορά το έτος 
                  , το οποίο αντανακλά το πιθανό ποσοστό απόρριψής της κατά το έτος αξιολόγησης 
                   (απορριπτόμενος εξοπλισμός ως ποσοστό επί των συνολικών πωλήσεων του έτους 
                  ) και υπολογίζεται με την εφαρμογή συνάρτησης κατανομής Weibull που ορίζεται με χρονικά μεταβαλλόμενη παράμετρο μορφής
                   και παράμετρο κλίμακας
                   ως εξής:
            
            
               
                  
            
            
               Όταν εφαρμόζονται οι ίδιες παράμετροι διάρκειας ζωής σε βάθος χρόνου, η κατανομή της διάρκειας ζωής του ΗΗΕ απλοποιείται στον ακόλουθο τύπο:
            
            
               
                  
            
            
               Όπου:
            
            
               α (άλφα)
                     = η «παράμετρος μορφής» της κατανομής πιθανότητας 
            
            
               β (βήτα
                     )
                     = η «παράμετρος κλίμακας» της κατανομής πιθανότητας 
            
         
         
            
            
               2. Τα κράτη μέλη χρησιμοποιούν το εργαλείο υπολογισμού των ΑΗΗΕ το οποίο αναφέρεται στο άρθρο 1 του παρόντος κανονισμού και αναπτύχθηκε με βάση τη μεθοδολογία που περιγράφεται στο σημείο 1 για τον υπολογισμό της συνολικής ποσότητας ΑΗΗΕ που παράγονται στην επικράτειά τους σε ένα δεδομένο έτος.
            
            
               3. Το εργαλείο υπολογισμού των ΑΗΗΕ συμπληρώνεται εκ των προτέρων με στοιχεία για τις ποσότητες ΗΗΕ που έχουν διατεθεί στην αγορά κατά την περίοδο 1980-2014 για κάθε κράτος μέλος, τα οποία υπολογίζονται με τη μέθοδο της φαινομένης κατανάλωσης που περιγράφεται στο παράρτημα Ι και με δεδομένα για τη διάρκεια ζωής προϊόντος για την περίοδο 1980-2030. Οι παράμετροι μορφής και κλίμακας της κατανομής πιθανότητας, που αναφέρονται στο σημείο 1 και προσδιορίζονται για κάθε κράτος μέλος, εισάγονται στο εργαλείο ως προκαθορισμένες τιμές.
            
            
               4. Τα κράτη μέλη εισάγουν στο εργαλείο υπολογισμού των ΑΗΗΕ τα ετήσια δεδομένα σχετικά με τον ΗΗΕ που έχει διατεθεί στην αγορά από το 2015 έως το έτος που προηγείται του έτους αναφοράς, προκειμένου να είναι δυνατός ο υπολογισμός του βάρους των ΑΗΗΕ που παράγονται σε ένα δεδομένο έτος. 
            
            
               5. Τα κράτη μέλη μπορούν να ενημερώνουν τα δεδομένα σχετικά με τον ΗΗΕ που διατίθεται στην αγορά ή τα δεδομένα σχετικά με τη διάρκεια ζωής των προϊόντων που χρησιμοποιούνται στο εργαλείο υπολογισμού των ΑΗΗΕ, όπως ορίζεται στο σημείο 3. Πριν προβούν στις εν λόγω επικαιροποιήσεις, τα κράτη μέλη ενημερώνουν την Επιτροπή σχετικά και παρέχουν κατάλληλα αποδεικτικά στοιχεία για αυτές τις επικαιροποιήσεις, συμπεριλαμβανομένων επίσημων ερευνών της αγοράς, αποτελεσμάτων ελέγχων ή αναλυθέντων και τεκμηριωμένων στοιχείων που προέκυψαν από διαβούλευση με τα σχετικά  ενδιαφερόμενα μέρη.